ขนส่ง งดให้บริการชำระภาษีรถที่คาร์ฟูร์ 17-18 เม.ย.
ขนส่งทางบก งด ให้บริการรับชำระภาษีรถประจำปีที่ห้างคาร์ฟูร์ ทั้ง 9 สาขา ช่วงเทศกาลสงกรานต์&nbsp; ระหว่าง 17-18 เม.ย.
5 เม.ย. 2553

ขนส่งทางบก งด ให้บริการรับชำระภาษีรถประจำปีที่ห้างคาร์ฟูร์ ทั้ง 9 สาขา ช่วงเทศกาลสงกรานต์  ระหว่าง 17-18 เม.ย. 
นายรณยุทธ  ตั้งรวมทรัพย์  รองอธิบดีกรมการขนส่งทางบก  เปิดเผยว่า ในวันที่ 17 -18 เม.ย. 53 จะงดให้บริการ  หน่วยเคลื่อนที่รับชำระภาษีรถประจำปี ที่ห้างคาร์ฟูร์  9 สาขา เนื่องจากเป็นช่วงเทศกาลสงกรานต์  หลังจากนั้นจะเปิดให้บริการ “ช็อปให้พอ แล้วต่อภาษี”  (Shop Thru for Tax)  เพื่อให้บริการรับชำระภาษีรถตามปกติต่อไป
อย่างไรก็ตาม ในการเดินทางในช่วงเทศกาลสงกรานต์ปีนี้  กรมการขนส่งทางบก ได้จัดเจ้าหน้าที่ออกตั้งจุดตรวจ และอำนวยความสะดวกในการเดินทางให้แก่ประชาชนที่จะเดินทางกลับภูมิลำเนา  และเดินทางท่องเที่ยวในช่วงเทศกาล  และเพื่อเป็นการส่งเสริมการท่องเที่ยว พร้อมกันนี้ได้เชิญชวนให้ประชาชนร่วมส่งเสริมปีแห่งความปลอดภัย นำรถเข้าตรวจสภาพความพร้อม  ก่อนการเดินทางช่วงเทศกาลสงกรานต์  ฟรี  ที่กรมการขนส่งทางบก  และตามจุดที่มีป้ายประชาสัมพันธ์  “ตรวจรถก่อนใช้  ปลอดภัยแน่นอน”  ทั่วประเทศกว่า 2,000  แห่ง ระหว่างวันที่  12  มี.ค. – 12 เม.ย. 2553  และหากประสบอุบัติเหตุรถเสียขณะเดินทางยังสามารถใช้บริการตรวจเช็คสภาพและซ่อมรถเบื้องต้นโดยไม่เสียค่าใช้จ่าย  โดยมีนักศึกษาวิทยาลัยเทคนิค  และวิทยาลัยการอาชีพให้บริการ บนถนนสายหลักและสายรองทั่วประเทศ  ระหว่างวันที่ 24 มี.ค. -18 เม.ย. 2553 ซึ่งเป็นกิจกรรมที่ได้รับการสนับสนุนจากกองทุนเพื่อความปลอดภัยในการใช้รถใช้ถนน